पाएं अपने शहर की ताज़ा ख़बरें और फ्री ई-पेपरडाउनलोड करें
निकटवर्ती गुंदोज गांव में शनिवार को श्री समस्त क्षत्रिय घांची समाज महासभा खागड़ी व गुंदोज चौताले के तत्वावधान में घांची समाज का सामूहिक विवाह सम्मेलन कोविड गाइड लाइन की पालना करते हुए आयोजित किया गया। इसमें समाज के 27 जोड़े विवाह बंधन में बंधे।
खागड़ी महासभा के अध्यक्ष वेनाराम परमार ने बताया कि प्रत्येक जोड़े के साथ 10-10 लोगों को ही बुलाया गया। फेरे बीती रात एक बजे फेरे शुरू गए गए। पहले राउंड में पांच जोड़ों के फेरे सोशल डिस्टेंसिंग के साथ करवाए गए।
जिनके साथ पांच लोगों को ही फेरे में बैठने दिया गया। फेरे होने के बाद पांचों जोड़ों को विदाई दे दी गई। दो घंटे के विश्राम के बाद दूसरे राउंड में और पांच जोड़े के फेरे करवाए तथा विदाई दी गई। इसी तरह सुबह तक पांच राउंड में 27 जोड़ों के फेरे करवाए गए।
नहीं किया भोजन का आयोजन
गुंदोज पारा अध्यक्ष भंवर लाल देवड़ा ने बताया कि भोजन का आयोजन नहीं किया गया। जिन जोड़ों का विवाह सम्पन्न हुआ। उनके साथ आए 10-10 लोगों के भोजन पैकेट उनके डेरे तक पहुंचा दिए गए। प्रत्येक राउंड के दौरान 50 से ज्यादा लोग नहीं थे।
बिना मास्क, हाथ में ग्लब्ज के प्रवेश नहीं
पांच राउंड में 27 जोड़ों का विवाह करवाया। प्रत्येक राउंड के बाद पूरे विवाह स्थल को सेनेटाइज करवाया। बिना मास्क व हाथ में ग्लब्ज के बिना किसी को भी विवाह स्थल पर प्रवेश नहीं दिया गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn